มีตัดชิ้นเนื้อเพื่อไปตรวจผิวหนังบริเวณต้นขาใกล้ขาหนีบครับ แผลประมาณครึ่ง ซม. มีการเย็บแผลวันอาทิตย์ที่ผ่านมา แล้วเมื่อวานมีไปล้างแผล ทำแผลใหม่ครับ ส่วนทางพยาบาลแจ้งว่าถ้าไม่มีอะไรก็ไม่ต้องล้างแผลทุกวัน รอวันที่คุณนัดมาดูแผลทีเดียว (1 สัปดาห์) ครับแต่วันนี้เมื่อ 15 นาทีก่อนโพสนี้ มีสังเกตเห็นจุดเลือดเล็กๆ ขึ้นบนผ้าก๊อซ อยากถามว่า นับเป็นปกติไหมครับที่เลือดจะยังซึม ที่ดูตอนนี้คือมันไม่ได้ชุ่มผ้าก๊อซ เป็นแค่จุดเล็กๆ ครับ ผ่านไปจากวันที่เย็บคือวันที่ 3 แต่มีล้างแผลเมื่อวานตอนเย็นครับ ก่อนทำแผลใหม่เมื่อวาน ผ้าก๊อซค่อนข้างหนาเลยมองไม่เห็นเลือดซึมครับ แต่ตอนนี้ผ้าก๊อซบางลงเยอะต้องทำอะไรกับมันไหมครับ และ ต้องมีการดูแลรักษาอย่างไรเพิ่มเติมไหมครับอื่นๆ คือไม่ถูกน้ำเลยครับ ตอนนี้ใช้เช็ดตัวแทนอาบน้ำ แต่มีเดินขึ้นลงบันไดบ้าง เพราะห้องอยู่บนชั้น 3 ครับ มีวิธีขึ้นลงบันไดที่จะช่วยบรรเทาบ้างไหมครับ หรือเดินปกติได้รูปครับ: (ลิ้งค์จะหายไปใน 3 วัน)
สวัสดีค่ะ งาน,หากเป็นแผลเย็บที่เกิดจากการผ่าตัดเอาชิ้นเนื้อไปตรวจ ก็จะถือเป็นแผลที่สะอาด ดังนั้น หากแผลไม่ได้โดนน้ำ ก็ไม่จำเป็นต้องทำแผลทุกวัน สามารถรอจนถึงวันนัดตัดไหม 1 สัปดาห์ตามที่แพทย์นัดได้เลยค่ะส่วนการที่มีเลือดซึมออกมาเป็นจุดเล็กๆ ตามรูปภาพที่ส่งให้ดูนั้น ถือว่าเลือดมีการซึมออกมาที่น้อยมาก ซึ่งหากไม่ได้ซึมออกมาอีกเรื่อยๆ ไม่ได้มีเจ็บหรือปวดแผล ก็ไม่จำเป็นต้องทำอะไรค่ะ อาจเกิดจากมีการเคลื่อนไหวของขามากไปในบางท่า หรือเคลื่อนไหวรุนแรง เนื้อเยื่อที่กำลังสมานตัวจึงอาจเกิดการปริออกเล็กน้อย ซึ่งก็ไม่ได้อันตรายอะไร ในที่สุดก็จะสมานตัวหายได้เองค่ะแต่หากเลือดมีการซึมออกมาอีกเรื่อยๆ จนผ้าก๊อซแฉะ หรือมีเจ็บหรือปวดแผล แนะนำควรไปทำแผลและตรวจบาดแผลค่ะส่วนเรื่องการเดินขึ้นบันได เนื่องจากบาดแผลที่เย็บตามรูปนั้น มีขนาดเล็ก ก็ยังไม่จำเป็นถึงขนาดต้องใช้ไม้ค้ำยันเวลาเดินค่ะ เพียงแค่พยายามเดินให้น้อยครั้ง ค่อยๆ เดินเบาๆ ไม่วิ่งขึ้นหรือวิ่งลงบันไดค่ะ และควรงดการวิ่งและการออกกำลังกายต่างๆ ไปก่อนค่ะ